אברהם אהוביה

אברהם אהוביה (1921 – 1 בספטמבר 2015, י"ז באלול ה'תשע"ה) היה איש חינוך ישראלי, יוצרו של תנ"ך רם.

ביוגרפיה
אברהם אהוביה נולד בכפר קוזלוב (Kozłów) שבפולין בשנת 1921. בגיל 17 עבר לקרקוב והצטרף לתנועת "דרור". הוריו ואחותו נספו בשואה, והוא ושני אחיו נלקחו למחנה עבודה. נמנה עם מייסדי גרעין "קיבוץ בוכנוואלד", שנוסד על ידי אסירי מחנה הריכוז בוכנוואלד לאחר שחרורם, ובמסגרתו עלה לארץ ישראל בסוף שנת 1945. גרעין זה יסד את קיבוץ נצר סרני, שבו היה אהוביה חבר עד לפטירתו. 

בשנים תש"ט–תש"י למד הוראה בסמינר הקיבוצים בתל אביב, ומאז ועד 1976 היה מורה, מחנך ומנהל של בית הספר היסודי בקיבוצו. בשנת 1968 סיים בהצטיינות לימודים לתואר ראשון בחוגים למקרא ולשון עברית באוניברסיטת תל אביב. בשנת 1969 החל להרצות על נושאי מקרא בתוכנית הרדיו "פרקי היום בתנ"ך" של  "קול ישראל", והמשיך בכך כ-18 שנים. מ-1976 עד 1986, אז פרש לגמלאות, עבד אהוביה במשרד החינוך כמפקח על בתי ספר ממלכתיים, תחילה בשרון ואחר כך בפתח תקווה וסביבתה.

הוא נפטר בשנת 2015, ונקבר בבית העלמין שבקיבוצו נצר סירני.

מספריו 
 ככל הכתוב - הארות על כתובים במקרא, ספרית פועלים, 1977.
 ביאור לתורה נביאים וכתובים, הוצאת עדי, תשנ"א.
 תנ"ך לבית הספר, לכיתות ב' עד ה', הוצאת מסדה.
 תנ"ך רם, 2010.

בנוסף תרגם וערך ספרים אחדים.

קישורים חיצוניים 
 מקרא אהוביה, האתר של אברהם אהוביה
 
 אורה ערמוני, פירוש אהוביה, באתר הקיבוצים, 13 ביולי 2006
 אורה ערמוני, ויהי תרגום, באתר הקיבוצים, 23 במאי 2008
 המעפיל אברהם אהוביה מספר על קיבוץ בוכנוולד, באתר YouTube
 

מכּתביו:
 מעלילות יוסף, בית מקרא ק"ו, ניסן תשמ"ו

אנשי חינוך ישראלים
פרשני מקרא בעת החדשה
התנ"ך בישראל
מתרגמי התנ"ך
מתרגמים לעברית
מתרגמים ישראלים
יהודים בשואה: פולין
עולים לאחר מלחמת העולם השנייה
עובדי משרד החינוך, התרבות והספורט
נצר סרני: אישים
ניצולי השואה
בוגרי סמינר הקיבוצים
בוגרי אוניברסיטת תל אביב
אישים הקבורים בנצר סרני
ישראלים שנולדו ב-1921
ישראלים שנפטרו ב-2015